1Saudara-saudara, dé’ naparelluki maroki lao ri iko uppanna wettunna iya mattentué nakajajiyang matu iyaro gau’-gau’é.
2Saba’ alému missengngi sibawa manessa makkedaé Esso apolénna Puwangngé poléi matu pada-pada panga iya polé ri wennié.
3Rékko makkedai tauwé, "Amang manenni sibawa tennang," ri wettuénnaro tennasenna-sennai mennang nakenna matu abinasang, nadé’ séddi tau mulléi leppe’. Iyaro gau’é tappa kajajiyangngi matu, pada-pada makkénedding mapeddi maéloé mémmana’ iya kennaéngngi séddié makkunrai.
4Iyakiya iko tenniyano tau iya tuwoé ri laleng pettangngé, angkanna iyaro Essoé nasélengiko pada-pada apolénna pangaé.
5Sininna Saudara iyanaritu tau iya tuwoé ri laleng tajangngé; muttama’ko ri esso iya macakkaé. Tenniyaki tau iya tuwoé ri laleng pettangngé, iyaré’ga muttama’é ri wenni iya mapettangngé.
6Rimakkuwannanaro dé’ naweddikki matinro bawang pada-pada tau laingngé. Harusu’ki jaga-jaga sibawa pikkiratta harusu matajang.
7Ri wennié matinroi tauwé, sibawa ri wenniétto namabo’ tauwé.
8Iyakiya idi’é iyanaritu tau esso iya muttama’é ri esso iya matajangngé, rimakkuwannanaro pikkiratta harusu’i matajang. Harusu’ki tette’ mateppe’ ri Puwangngé sibawa mamaséiwi tau laingngé enrengngé mamménasa sibawa mateppe’ makkedaé Allataala passalama’ki matti. Iyanaro senjata iya linrungiyékki ri laleng ammusurengngé méwai pettangngé.
9Dé’ napiléki Allataala untu’ rihukkung iyakiya untu’ ripassalama’ naolai Puwatta Yésus Kristus.
10Matéi untu’ idi kuwammengngi na ri wettunna polé matti — tuwo mupi’ga iyaré’ga maténi — weddikki tuwo silaong Aléna.
11Rimakkuwannanaro, sitinajako tette’ sidorong sibawa sipéwatangi, pada-pada iya mupogau’é makkekkuwangngéwé.
12Saudara-saudara, riyéllauwi sibawa masero kuwammengngi muwangke’i tau iya majjamaé ri tengnga-tengngamu; iyanaritu mennang iya puraé napilé Puwangngé untu’ pimpingngi sibawa pangajariko.
13Gaukengngi mennang sibawa silebbi-lebbina enrengngé paressé babuwa nasaba méngngerangngi jama-jamang aga iya napogau’é mennang. Tuli tuwoko sibawa sipammasé-masé.
14Riyéllau towi Saudara-saudara, kuwammengngi amparengngi tau iya dé’é namaélo majjama. Pakkasse’i tau iya métaué; tulungngi sining tau iya parellué ritulung, sibawa sabbara’ko lao ri sininna tauwé.
15Jagaiwi kuwammengngi aja’ naengka wale’i jaé sibawa ja. Akkuragano untu’ tuli pogau’i madécéngngé, séddié lao ri laingngé sibawa lao ri sininna tauwé.
16Sitinajako tuli marennu,
17sibawa tuli massempajang.
18Ri laleng sininna keadaangngé sitinajako sukkuru’, saba’ iyanaro naélori Allataala polé ri iko selaku tau iya tuwoé masséddi sibawa Kristus Yésus.
19Wéréngngi alaluwasang Rohna Allataala.
20Aja’ muwangga énténgngi biritta-biritta iya nabbéréyangngé Rohna Allataala.
21Sininna séuwa-séuwaé harusu’i rioji, naiya makessingngé harusu’i riyaccowéri.
22Abélaiwi sininna rupanna jaé.
23Tennapodo Allataala muto, iya mpéréngngékki asaléwangeng, pancajiko tau iya tonget-tongengngé tuwo banna untu’ Allataala. Tennapodo Allataala jagaiwi sininna alému, muwi roh, nyawa iyaré’ga tubummu, angkanna dé’gaga akurangenna wettunna Puwatta Yésus Kristus polé paimeng.
24Allataala, iya puraé mobbiko, pogau’i matu gau’éro sibawa matinului.
25Assempajangekki Saudara-saudara!
26Siyasselles-sellengenno secara sipammasé-masé pada-pada Saudara Kristéngngé.
27Ri laleng akuwasanna Puwangngé, uwéllauwi sibawa masero kuwammengngi mubacangengngi iyaé sure’é lao ri sininna Saudara siatepperengngé.
28Tennapodo Puwatta Yésus Kristus barakkakiko. Salama, Paulus
>
Bahan Renungan: SH - RH - ROC
Download
Kamus Alkitab
Kamus Bahasa
Kidung Jemaat
Nyanyikanlah Kidung Baru
Pelengkap Kidung Jemaat
Alkitab.mobi
Copyright
© 2010-2021
Alkitab.SABDA.org
Android.SABDA.org
SABDA.mobi
Bantuan
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ind_Latn bug_Latn bug_Latn sun_Latn cjk_Latn min_Latn scn_Latn jav_Latn bjn_Latn jav_Latn zsm_Latn jav_Latn jav_Latn zho_Hant unk jav_Latn zsm_Latn jav_Latn ind_Latn